
Új pedagógiai és digitális módszertanok, jógyakorlatok jegyzéke
Intézmény: Dunaújvárosi SZC Kereskedelmi és Vendéglátóipari Technikum és Szakképző Iskola 
Projekt azonosító: 2025-1-HU01-KA122-VET-000343878 
Cím: A Kereskedelmi útja a nemzetköziesedés és a digitalizáció felé 
A projekt során megvalósult munkatársi továbbképzések (Prága, Málta) és tanulói szakmai mobilitások (Milánó) eredményeként átvett és a helyi tanmenetekbe beépített módszertanok: 
1.) Százalékos alapú formatív motivációs értékelés (Prágai EDUCAnet modell)
Leírás: A hagyományos érdemjegyek helyett vagy azok kiegészítéseként alkalmazott százalékos, lépcsőzetes értékelési rendszer. 
Alkalmazási terület: Különösen a sajátos nevelési igényű (SNI) és beilleszkedési, tanulási, magatartási nehézséggel (BTMN) küzdő diákok esetében bizonyult hatékonynak a tanulási motiváció fenntartásában és a szorongás csökkentésében. 
2.) Két agyféltekés koordinációs és fókuszfejlesztő gyakorlatok
Leírás: A/4-es nyomtatott lapokon végzett, kétkezes szinkron mozgásos feladatok tanórák elején ráhangolódásként vagy figyelemfáradás esetén. 
Eszköztár: Taktiláris koncentrációsegítő eszközök („matatók”, stresszlabdák) bevonása az ADHD-s és figyelemzavaros tanulók aktív tanórai fókuszának fenntartására. 
3.) Digitális és képi gondolattérképezés (Mind Mapping)
Leírás: Rendszerező, vizuális tanulást segítő digitális eljárások a szakmai elméleti tananyagok (pl. vendéglátóipari anyaggazdálkodás, logisztikai költségcsoportok) összefoglalásához és az önálló otthoni tanulás támogatásához. 
4.) Gamifikáció és játékosított tanulásszervezés (Z-generációs pedagógiai megközelítés)
Leírás: Online oktatási kvízek, digitális szimulációk és hagyományos táblás/kártyás játékok strukturált integrációja a szakmai órákba és osztályfőnöki foglalkozásokba. 
Példa: „Én vagyok az egyetlen, aki…” önismereti, fókuszépítő és közösségfejlesztő beszélgetőkör alkalmazása a tanulói lemorzsolódás megelőzésére. 

5.) Projekt- és differenciált oktatás integrált tanulócsoportokban
Leírás: Kis létszámú (10–12 fős) csoportbontásban megvalósuló, tantárgyközi projektfeladatok. A fejlesztő pedagógus és a szaktanár együttműködésén alapuló, egyéni fejlesztési tervekhez igazított tanórai differenciálás. 


6.) Mediterrán gasztronómiai technológiák és minőségmegőrzési eljárások (Milánói modell)
Leírás: Friss tengeri alapanyagok szakszerű feldolgozása (lazacfilézés szálkátlanítással, scampi rák tisztítása, polip kíméletes párolása), tradicionális tészta- és brióskészítési technikák, valamint a melegen tartó lámpák és beépített tésztafőzők alkalmazása a tanműhelyi gyakorlatban. 

7.) Digitális dokumentumkezelés és logisztikai adatbázis-szinkronizáció
Leírás: Nagy volumenű postai és szállítmányozási iratanyagok szkennelése, színkódos azonosító címkék generálása, valamint táblázatkezelő sablonok és felhőalapú irodai rendszerek használata a logisztikai technikus képzésben. 
8.) Digitális biztonsági és mobilitáskövetési protokoll (Life360 alkalmazás)
Leírás: Cross-platform helymeghatározó és akkumulátor-töltöttséget monitorozó szoftver használata tanulói csoportok önálló nagyvárosi tájékozódásának támogatására és a kísérőtanári felügyelet biztosítására.

